laion/Wikipedia-Exotic huggingface dataset:
ג'ון באראסו

ג'ון אנתוני באראסו השלישי (באנגלית: John Anthony Barrasso III; נולד ב-21 ביולי 1952) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת ויומינג. באראסו נולד ברידינג שבפנסילבניה. ב-1974 סיים תואר ראשון באוניברסיטת ג'ורג'טאון וב-1978 סיים לימודי רפואה בג'ורג'טאון. את התמחותו עשה בבית הספר לרפואה של אוניברסיטת יל. עבד כרופא אורתופד ושימש ראש הצוות הרפואי במרכז הרפואי של ויומינג בקספר. הוא כיהן כנשיא האגודה הרפואית של ויומינג ונבחר לרופא השנה במדינה. בשנים 2002 עד 2007 כיהן כחבר הסנאט של מדינת ויאומינג. ביוני 2007 מונה על ידי מושל ויומינג לנציג המדינה בסנאט של ארצות הברית במקומו של הסנאטור קרייג תומאס שנפטר במהלך כהונתו. בנובמבר 2008 ניצח ברוב גדול בבחירות המיוחדות שנערכו להשלמת תקופת הכהונה המקורית של תומאס. בנובמבר 2012 נבחר לכהונה מלאה ברוב של כ-76%. נבחר לכהונה שנייה ב-2018. הוא מכהן כיו"ר הוועדה לאיכות הסביבה, חבר ועדת החוץ, חבר ועדת האנרגיה ומשאבי הטבע, וחבר הוועדה לענייני אינדיאנים. באראסו הוא ממנהיגי המפלגה הרפובליקנית בסנאט, שימש סגן יו"ר המפלגה ומשנת 2012 מכהן כיו"ר ועדת המדיניות של המפלגה הרפובליקנית בסנאט. באראסו נשוי לבובי בראון ואב לשלושה. מדיה וקבצים בנושא ג'ון באראסו בוויקישיתוף אתר האינטרנט הרשמי של ג'ון באראסו ג'ון באראסו, ברשת החברתית פייסבוק ג'ון באראסו, ברשת החברתית אקס (טוויטר) ג'ון באראסו, ברשת החברתית אינסטגרם ג'ון באראסו, סרטונים בערוץ היוטיוב ג'ון באראסו, באתר אנציקלופדיה בריטניקה (באנגלית) ג'ון באראסו באתר הסנאט ג'ון באראסו, באתר המדריך הביוגרפי של הקונגרס של ארצות הברית (באנגלית)
דבליאצ'ה

דֶבֶּלְיָאצָ'ה (בסרבית: Debeljača, בסרבית בכתב קירילי: Дебељача, בהונגרית: Torontálvásárhely - טורונטאלוואשארהיי) הוא כפר בסרביה בשטח הרשות המקומית קובאצ'יצה אשר במחוז באנאט הדרומי שבפרובינציית וויבודינה. היישוב מתועד לראשונה בכתובים החל מהמחצית השנייה של המאה ה-17. היה זה יישוב ובו מספר משפחות אריסות שעסקו בחקלאות. במחצית המאה ה-18 נכלל היישוב בחזית הספר(אנ') של ממלכת הבסבורג ולמקום הגיעו תושבים ממוצא סרבי ועמם נמנו אנשי צבא ובני משפחותיהם. בהמשך, עם שינוי קו חזית הספר נטשו הסרבים את המקום, ובשלהי המאה ה-18 הגיעו למקום מתיישבים ממוצא הונגרי. מאוחר יותר עבר האזור לחזקת האימפריה האוסטרו-הונגרית, ולאחר מלחמת העולם הראשונה נכלל בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך מספר ימים. אזור דבליאצ'ה נותר בחזקת הגרמנים עם מרבית סרביה, ונוהל על ידי ממשלת בובות שכונתה "ממשלת ההצלה הלאומית" בראשות הגנרל מילאן נדיץ'. לאחר המלחמה נכלל הכפר דבליאצ'ה בשטחי יוגוסלביה, ולאחר התפרקות יוגוסלביה עבר לחזקת סרביה. רוב תושבי הכפר הם הונגרים. קהילה יהודית נאולוגית התקיימה בדבליאצ'ה מהמחצית השנייה של המאה ה-19. ב-1895 הוקם בית הכנסת הקהילתי וכן תלמוד תורה. עוד הוקם בית עלמין. ב-1931 התגוררו בכפר 225 יהודים, שהיוו 3.75 אחוזים מכלל האוכלוסייה. בפרוץ מלחמת העולם השנייה מנתה הקהילה 148 נפשות. יהודי הכפר נרצחו בשואה, רובם בסיימישטה ובטופובסקה שופה(אנ') ומקצתם נורו למוות באזור פנצ'בו. בית הכנסת הוחרב על ידי הגרמנים. לאחר המלחמה לא חודשה הפעילות הקהילתית. נכון ל-2002 עמד על תילו מבנה בית הכנסת וכן אותרו בכפר שרידי בית העלמין היהודי. מדיה וקבצים בנושא דבליאצ'ה בוויקישיתוף אתר האינטרנט הרשמי של דבליאצ'ה רשימת נרצחים בשואה מהכפר דבליאצ'ה, במאגר המידע של יד ושם ההיסטוריה של דבליאצ'ה, באתר הרשות המקומית קובאצ'יצה, אוחזר ב-17 ביולי 2015 (בסרבית). הקהילה היהודית בדבליאצ'ה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 88. אתרי מורשת בוויבודינה, באתר jewish-heritage-europe.eu, אוחזר ב-17 ביולי 2015 (באנגלית). צילום מבנה בית הכנסת בדבליאצ'ה (2002), באתר המרכז לאמנות יהודית. צילום שרידי בית העלמין היהודי בדבליאצ'ה (2002), באתר "המרכז לאמנות יהודית".
רנקין

האם התכוונתם ל... איאן רנקין – סופר בריטי ג'נט רנקין – פוליטיקאית אמריקאית ויליאם ג'ון מקורן רנקין – מדען, ממציא ומהנדס סקוטי, חוקר מכונות הקיטור מכתש רנקין – מכתש בירח על שמו של ויליאם רנקין מעגל רנקין – מעגל תרמודינמי המכיל מנוע המופעל על ידי חום מעלות רנקין – יחידת מידה לטמפרטורה ויליאם רנקין (טייס) – טייס אמריקאי
לקרוס במשחקים האולימפיים

לקרוס היה ענף במשחקים האולימפיים באולימפיאדת סנט לואיס (1904) ובאולימפיאדת לונדון (1908). בהמשך, נערכו תחרויות ראווה בעוד שלוש אולימפיאדות: אולימפיאדת אמסטרדם (1928), אולימפיאדת לוס אנג'לס (1932) ואולימפיאדת לונדון (1948). בתחרויות השתתפו נבחרות של גברים בלבד. באולימפיאדת סנט לואיס השתתפו שלוש קבוצות לקרוס, שלא היו נבחרות לאומיות. שתיים מהן היו מועדוני לקרוס מקומיים (מועדון הקנדי מוויניפג ומועדון אמריקני מהעיר המארחת סנט לואיס). קבוצה שלישית, אף היא מקנדה, הורכבה כולה מאינדיאנים בני מוהוק. בשלב חצי הגמר גברה הקבוצה מסנט לואיס על קבוצת המוהוק 0–2, ובמשחק הגמר גברה הקבוצה מוויניפג על הקבוצה מסנט לואיס 2–8 וזכתה במדליית הזהב. באולימפיאדת לונדון השתתפו שתי נבחרות בסך הכל, המארחת בריטניה ונבחרת קנדה. נבחרת שלישית, דרום אפריקה, הייתה אמורה להשתתף גם כן, אך ביטלה את השתתפותה. במשחק היחיד שנערך גברה קנדה על בריטניה 10–14. גם במשחקי הראווה שנערכו בין 1928 ל-1948 השתתפו נבחרות משלוש מדינות אלו בלבד (ארצות הברית בשלושתן, בריטניה באמסטרדם ובלונדון בלבד, וקנדה באמסטרדם ובלוס אנג'לס בלבד). הענף יחזור למשחקים האולימפיים שיתקיימו בלוס אנג'לס בשנת 2028. מדיה וקבצים בנושא לקרוס במשחקים האולימפיים בוויקישיתוף אורן אהרוני, מתחדשים: חמישה ענפים נוספו למשחקים האולימפיים בלוס אנג'לס 2028, באתר ישראל היום, 16 באוקטובר 2023
נחש שחור

האם התכוונתם ל... זעמן שחור – נחש שחור החי בחבל הים תיכוני של ישראל, אינו ארסי ואינו מזיק. פתן שחור – נחש שחור החי באזורים מדבריים והוא ארסי ביותר. צפעון שחור – נחש שחור החי באזורים מדבריים של ישראל והוא הארסי שבנחשי הארץ. נחש שחור ענק – תגובת בעירה עם תוצרים ויזואליים. מכונה גם "נחש פרעה".
פרננדו פאצ'קו

פרננדו פאצ'קו פלורס (בספרדית: Fernando Pacheco Flores; נולד ב-18 במאי 1992) הוא כדורגלן ספרדי המשחק בעמדת השוער באספניול. פאצ'קו גדל בריאל מדריד, שם שיחק שני משחקי גביע בקבוצה הראשונה. הוא בילה את רוב הקריירה שלו באלאבס לאחר שחתם ב-2015, ורשם בה 253 הופעות. פצ'אקו נולד בעיר בדחוס שבמחוז אקסטרמדורה, ספרד. פצ'אקו שיחק בשני מועדונים מקומיים לפני העברתו לריאל מדריד ב 2006, בגיל 14. את הופעתו הראשונה בריאל מדריד C ערך נגד ראיו מאחאדהונדה בליגה הספרדית השלישית בכדורגל, משחק זה היה משחק האליפות עבור הטרסרה ליגה, ערך פצ'אקו ב-28 באוגוסט 2011 כאשר הוא בן 19. את המשחק הראשון עם הקבוצה מרכזית שיחק פצ'אקו ב-20 בדצמבר 2011 כאשר נכנס בחילוף מאוחר, הוא החליף שוער צעיר נוסף, אנטוניו אדאן שגם הוא היה שוער בריאל מדריד ובמשחק זה ניצחה ריאל מדריד ג' את פונפררהדינה 1–5 בקופה דל ריי. בעונת 2012–2013 התחיל להופיע בריאל מדריד קסטיליה וערך את הופעת הבכורה שלו ב-2 ביוני 2013 ובאותו משחק ניצחה ריאל מדריד קסטיליה את א.ד אלקורקון בתוצאה 0–4 ושמר על העמדה לשו גם למשחק הבא נגד גירונה. ב-11 באוגוסט 2014 הודיעה הקבוצה הראשית ריאל מדריד לפאצ'קו שהו נכלל בסגל לגמר סופר קאפ האירופי נגד סביליה בתור שוער שלישי. פאצ'קו שיחק משחק יחיד במדי ריאל מדריד בשמינית גמר גביע המלך נגד קורנייה, ריאל מדריד ניצחה 0–5, פאצ'קו שיחק את כול 90 הדקות. ב-7 באוגוסט 2015 פאצ'קו חתם לשלוש שנים בדפורטיבו אלבס מהליגה הספרדית השנייה. בעונת 2015–2016 ערך פאצ'קו 40 הופעות ליגה ואף עלה עם קבוצתו ליגה. בעונת 2016–2017 ערך 36 הופעות במדי דפורטיבו אלבס. ב-10 באוגוסט 2022 חתם לארבע שנים באלמריה. ב-31 בינואר 2023 חתם לשלוש שנים באספניול . ריאל מדריד הסופר קאפ האירופי: 2014 גביע העולם לקבוצות: 2014 פרננדו פאצ'קו, באתר Transfermarkt פרננדו פאצ'קו, באתר Soccerway פרננדו פאצ'קו, באתר BDFutbol פרננדו פאצ'קו, באתר WorldFootball.net פרננדו פאצ'קו, באתר FootballDatabase.eu
אצבעות קסם

אצבעות קסם (או אצבע אלוהים) הוא משחק אסטרטגיה מתמטי לשני שחקנים, המבוסס על פעולת החיבור, ובגרסאות מתקדמות יותר על פעולת המודולו. המשחק מצריך ראייה קדימה של מספר צעדים מראש, בדומה למשחק השחמט. המשחק מהווה משחק ידיים כמו גם משחק נסיעה. כלי המשחק הם ידי המשתתפים, כאשר מספר האצבעות הפשוטות מסמל את מספר האצבעות שיש לשחקן באותה יד. מטרת המשחק להביא את מספר האצבעות של השחקן השני לאפס. המשחק נפתח כאשר שני השחקנים מושיטים אצבע בכל אחת מידיהם. לפי תור, על כל שחקן לגעת באמצעות אחת מידיו באחת מידיו של השחקן השני. על השחקן שננגע (השחקן הפסיבי בתור) לחבר את מספר האצבעות שביד הנוגעת למספר האצבעות שביד שננגעה, ולהציג מספר זה באמצעות היד שנגעו בה. למשחק כמה גרסאות, הנבדלות זו מזו בשלוש נקודות: הוספת אצבעות: גרסת החיבור הפשוט – מספר האצבעות ביד הנוגעת נוסף למספר האצבעות ביד שבה נגעו. גרסת החיבור המודולרי – מספר האצבעות ביד הנוגעת נוסף למספר האצבעות ביד שבה נגעו; מן המספר הזה מותירים את השארית בחלוקה ל-5. איפוס יד: יד המתבקשת להציג יותר מחמש אצבעות (לדוגמה, אם היו בה 3 אצבעות ונגעו בה ביד שבה 4 אצבעות) – מציגה אפס. יד המתבקשת להציג חמש אצבעות או יותר – מציגה אפס. העברת אצבעות מיד ליד: אסורה מותרת אם ביד אחת אין אצבעות, ובשנייה מספר זוגי. תוצאת ההעברה היא חלוקה שווה של האצבעות בין הידיים. מותרת בכל מקרה פעולה של העברת אצבעות מיד ליד מוגדרת כמהלך, כלומר באה במקום נגיעה ביד של השחקן היריב. אפשר להוסיף אצבעות ליד של היריב, רק כאשר היא מציגה אצבעות (אחת או יותר). ניצחון במשחק: שחקן ששתי ידיו מציגות אפס אצבעות, הפסיד. (הדוגמה מתייחסת לגרסת החיבור הפשוט, כאשר יד המתבקשת להציג 5 אצבעות או יותר מתאפסת, והעברת אצבעות מותרת בכל מקרה) השחקנים A ו-B מתחילים את המשחק עם אצבע אחת בכל יד. A נוגע ביד אחת של B, העובר ממצב של (1,1) למצב (1,2). B נוגע ביד שבה 2 אצבעות באחת מידי A, העובר למצב (1,3). אז נוגעת ידו המציגה 3 אצבעות של A בידו המציגה אצבע אחת של B, ומעבירה את B למצב (4,2). בתשובה, נוגע B בידו המציגה 4 אצבעות, בידו המציגה אצבע אחת של A – יד זו מתאפסת, ו-A עובר למצב (0,3). A נוגע באחת מידיו של B ומאפס אותה, אבל B נוגע בו ביד הנותרת, ומנצח. בגרסת החיבור הפשוט, כאשר יד המתבקשת להציג 5 אצבעות או יותר מתאפסת, והעברת אצבעות מותרת בכל מקרה, המשחק פתור: העמדה ההתחלתית, שבה כל שחקן מציג אצבע אחת בכל יד, היא עמדת הפסד: הצד הראשון יפסיד בתוך 26 צעדים (בהנחה שהשחקן המפסיד ישתדל לדחות את קצו, והשחקן המנצח יעשה כל שביכולתו לקרב אותו). כאן "צעד" הוא מחצית התור. מן העמדה (1,1) כנגד (1,2) שתופיע אחרי הצעד הראשון, יוכל השחקן השני לכפות עמדה של (1,1) (ידי הראשון) כנגד (0,4) (לשני), ואז כנגד (1,4), ואז כנגד (3,3) – כל מעבר בשני צעדים. אחר-כך הוא יוכל לכפות (0,1) כנגד (0,3) בארבעה צעדים, ואז (0,1) כנגד (2,2) או (1,3) בשניים (השחקן הראשון יוכל לבחור את ההסתעפות), וכנגד (2,3) בעוד שניים, בשני המקרים. משם יגיעו השחקנים לעמדה של (0,1) כנגד (3,3) בארבעה צעדים, ואז כנגד (0,2) בשני צעדים, כנגד (1,2) בשניים, וכנגד (0,4) בשניים נוספים. בעמדה זו ינצח השחקן השני על ידי מגע ידו המציגה 4 אצבעות בידו האחת של השחקן הראשון. מלחמת אגודלים
לה דז אלפ

לה דז אלפ (בצרפתית: Les Deux Alpes וגם Les 2 Alpes או Les 2 Alpes 3600) היא עיירת נופש וסקי השוכנת בגובה של 1,650 מטר מעל פני הים, במחוז איזר בחבל אוברן-רון-אלפ על יד אגווי דו פלה דה לה סל. אתר הסקי של העיירה הוא אתר סקי הקיץ הגדול ביותר באירופה והשני שהוקם בצרפת לאחר אתר הסקי בשאמוני. הקרחונים באתר הסקי מאפשרים סקי בכל עונות השנה, אך הרכבלים פועלים רק בין אמצע חודש יוני ועד סוף אוגוסט בעונת הקיץ ומתחילת דצמבר ועד סוף אפריל בעונת החורף ומספר ימים נוספים בחודש אוקטובר. פוניקולר היוצא מתחנת הרכבל בדיאבלה, מוביל לפוניקולר נוסף הנוסע בתוך מנהרה מתחת לקרח ומגיע לגובה של 3,450 מטר שם ישנה נקודת תצפית ממנה ניתן לראות את ההרים סביב, ביניהם גם פסגות הנמצאות במרחק של למעלה ממאה קילומטרים מנקודת התצפית, וכן את ההר הגבוה ביותר באירופה, המון בלאן, ואת ההרים L'Alpe d'Huez וה-Platea de Vercors, המתנשאים מעל העיר גרנובל. בתוך הקרחון ישנה מערה ובה פסלים של חיות ודמויות שונות מקרח. לה דז אלפ היא אתר פופולרי לתיירים ומטיילים ומושך גם רוכבי אופניים. בנוסף בעיירה שפע של אטרקציות לילדים בכל הגילאים. בימי הקיץ פועלים בעיירה שני רכבלי כיסאות העולים לפסגות ההרים בשני הצדדים, מעלית גונדולה המחברת את העיירה עם הכפר ונוסק, וכן מערכת של כמה מעליות גונדולה העולות לאתר הסקי. מדיה וקבצים בנושא לה דז אלפ בוויקישיתוף אתר האינטרנט הרשמי של לה דז אלפ לה דז אלפ, ברשת החברתית פייסבוק לה דז אלפ, ברשת החברתית אינסטגרם לה דז אלפ, סרטונים בערוץ היוטיוב Gabriella Le Breton, Les Deux Alpes ski guide: introduction and basics, telegraph.co.uk, ‏14 אוקטובר 2008 (באנגלית) Col du Jandri 3,150m, https://www.passzwang.net/, ‏אוגוסט 2013 (באנגלית)
שלום בער סורוצקין

הרב שלום בער סורוצקין (נולד בכ"ח בתמוז ה'תשכ"ח, 24 ביוני 1968) הוא ראש ישיבת עטרת שלמה הכוללת מעל 40 מוסדות בישראל, בהם הישיבה הגדולה עטרת שלמה, גני ילדים, תלמודי תורה, ישיבות קטנות וכוללי אברכים. נולד בקרית ישיבת טלז שבקליבלנד, אוהיו, לרב בנימין ופייגא סורוצקין, למד בישיבת אמרי ברוך שבראשות אביו, ולאחר מכן בישיבת בריסק בראשות הרב משולם דוד הלוי סולובייצ'יק. בשנת ה'תשנ"א נשא את בתיה, בתו של הרב נחום דב קרייסמן דיין בפתח תקווה וחבר בית הדין הרבני הגדול. לאחר נישואיו עבר להתגורר בירושלים. ערך מורחב – עטרת שלמה בשנת ה'תשנ"ד החל לשמש כמנהל רוחני בכולל ברית התורה בעיר ביתר עילית, לאחר שראש הכולל לא עמד בתשלום משכורות האברכים לקח הרב סורוצקין על עצמו את אחזקת הכולל, ולאחר שנה סגר את הכולל בביתר ופתח את כולל עטרת שלמה הראשון בעיר בית שמש. בשנת ה'תשנ"ט פתח את ישיבת אור אליעזר בבית שמש, שהתחילה את הקמת רשת הישיבות הקטנות של מוסדות עטרת שלמה. בהמשך פתח כוללים בערים נוספות, ביניהן בני ברק, ירושלים, מודיעין עילית, בית חלקיה, יסודות, צפת ועוד. רשת הכוללים "עטרת שלמה" הייתה יוצאת דופן בגודלה, ובשיאה למדו שם כ-2500 אברכים. בתחילת העשור השני של המאה ה-21, בעקבות הקיצוצים שעשתה הממשלה לכוללים והישיבות, התקשה הרב סורוצקין לשלם את מלגות האברכים. לאחר מאמצים רבים הצליח לגייס את הכספים לתשלום המלגות החסרות. בהמשך עבר הרב סורוצקין להתמקד גם בתלמודי תורה ובישיבות קטנות שפתח ברחבי הארץ, במהלך השנים היה הרב סורוצקין שותף מרכזי בכמה יוזמות שנועדו לסייע לכלל האברכים בישראל. בשנת ה'תשע"א פתח ישיבה קטנה "עטרת יוסף" בבני ברק. בהמשך פתח עוד ישיבות קטנות בערים אלעד, ירושלים, בית שמש, נתיבות, ביתר, מודיעין עילית. בשנת תשע"ד פתח ישיבה גבוהה "עטרת שלמה" בכפר הנוער שדה חמד, בראשון לציון והעמיד בראשה את הרב חיים פיינשטין ואת הרב חיים מרדכי אוזבנד. הרב סורוצקין היה מקורב לרב אהרן לייב שטיינמן שעמד בנשיאות מוסדותיו, וכן היה מקורב לרב חיים קניבסקי, שניהם סייעו לו בקשר עם נדיבים אמידים ברחבי העולם. במרוצת השנים, קשר הרב סורוצקין קשרי ידידות קרובה עם חלק מאותם נדיבים. מופיע בפסקי דין שאול אמסטרדמסקי ושלהבת חסדיאל, כשהגבירים נגמרים: המשבר מטלטל את החרדים, באתר כלכליסט, 7 בינואר 2009 יעקב מלמד, הארכיון נחשף: כך הגיב שר התורה לבשורה שיבנו את הבניין ע"ש רעייתו הרבנית, באתר חדשות JDN, ‏05/04/22 צדקה וגיוס תרומות באוכלוסיה החרדית, בארכיון האינטרנט של אתר "אנשים ישראל"
טנא נגה

טנא נגה הייתה חברה ישראלית לייצור מוצרי חלב שהוקמה ב-1953 על ידי משה פרנקנטל ואגודת "טנא", אגודה שיתופית לשיווק תוצרת חקלאית. החברה נקלעה לקשיים בסוף שנות ה-60 ונמכרה במחיר סמלי ליגאל הורביץ. הורביץ מכר את החברה ל"תנובה" בשנת 1981. בשנת 1939 הקים משה פרנקנטל את מחלבת "נגה" בכפר שמריהו. פרנקנטל היה הראשון שייצר חלב שעבר תהליך עיקור, במכונה שייבא לשם כך. "טנא" הייתה אגודה שיתופית מרכזית לשיווק תוצרת חקלאית של מושבי רסקו והוקמה על ידי יהודה בכר, ממייסדי אבן יהודה. בדצמבר 1953 הוחל בייצור חלב מעוקר, המוצר העיקרי של המחלבה והיצרנית היחידה בישראל אז של חלב מעוקר. בנוסף יוצרו גם חלב מפוסטר, שוקו וגבינות קשות (אילת, ערד ומצדה). המחלבה קיבלה ציוד ייצור רב מארגון יוניצף. מאוחר יותר מכר פרנקנטל את חלקו בטנא נגה לרסקו. בשנת 1957 ייצרה המחלבה כחצי מיליון ליטר בשנה (כ-700,000 בקבוקי חלב בחודש). בשנת 1958 רכשה טנא נגה את "המחלבות המאוחדות" ברמת גן, שהעסיקו בין 60 ל-70 עובדים. בסוף 1963 העסיקה המחלבה כ-100 עובדים. באוקטובר 1967 הוחלט על מיזוג שני המפעלים (בכפר שמריהו וברמת גן) ומעבר לרמת גן. חברת רסקו הפכה לבעלת טנא נגה (שעד אז החזיקה ב-65 אחוזים מן המניות), כיוון שהמשקיעים סירבו לכסות את חובות החברה. המחלבה נקלעה לקשיי נזילות ויגאל הורביץ רכש אותה בתחילת שנת 1970 תמורת לירה אחת. טנא נגה נכנסה לתחום הגלידות כאשר בסוף 1972 רכשה את מפעל הגלידות "אדניר", שהוקם ב-1964 ופעל באזור התעשייה באר טוביה, אחד ממפעלי חברת המושבים בדרום. במאי 1981 הוחלט להעביר את המחלבה מרמת גן לקריית מלאכי. טנא נגה נמכרה ל"תנובה" בספטמבר 1981. חלק מציוד הייצור נמכר למחלבות גד. בשנות השמונים יוצרו תחת המותג טנא נגה גבינות רכות, חלב ושוקו, מעדני חלב וגלידות. שיווק המוצרים תחת המותג נמשך עד סוף שנות ה-80. בקריית מלאכי פעלו מפעל לגלידות ומחלבה לייצור מוצרי חלב. לאחר הרכישה הפרידה תנובה בין שני המפעלים - מפעל הגלידה הפך לחברה בפני עצמה - "גלידות טנא נגה". בשנת 1996 הוקמה "גלידות נסטלה", מיזם משותף (Joint Venture) של תנובה ואסם, כיוון שמפעלי הגלידה לא הניבו את הרווחים המצופים. אסם ונסטלה רכשו 50% מסנוקרסט (מפעל בפתח תקווה) וגלידות טנא נגה. בשנת 1999 הוקם מפעל חדש בקריית מלאכי, שבו מוזגה פעילותם של שני המפעלים הישנים. בשנת 2003 רכשה אסם את חלקה של תנובה ב"גלידות נסטלה". החברה נמצאת כיום בבעלותה המלאה של חברת אסם. עשור למחלבות טנא-נגה, דבר, 25 בדצמבר 1963 פרטים, באתר מוזיאון תנובה
אמנת מאלמה

אמנת מאלמה (בשוודית: Malmö recess) הייתה הסכם בין ממלכות שוודיה ודנמרק לסיום מלחמת העצמאות השוודית שנחתם ב-1 בספטמבר 1524 בעיר מאלמה שבדנמרק (כיום חלק משוודיה). ההסכם נחתם תחת חסותם של ברית ערי הנזה, בין גוסטב ואסה ודנמרק-נורווגיה. וכך נקבע: בוועידה שתתקיים בעיר ליבק במידסומאר 1525 ישמשו ברית ערי הנזה כמתווכים בין שאיפות שני הממלכות (שוודיה ודנמרק). שוודיה מחויבת להשאיר את חבל (היום מחוז) בלקיניה בידי דנמרק, אך היא תוכל להמשיך ולהחזיק במחוז בוהוסלן (מאז 1999 חלק ממחוז ווסטרה יטאלנד). גוטלנד תישאר חבל ארץ נפרד ("שטח ויסבי") מה-1 בספטמבר 1524 ועד לסיום הוועידה (בעיר ליבק). כל נושאי הפיצויים (משני הצדדים) ידונו בוועידה זו. כל האסירים (משני הצדדים) ישוחררו באופן מיידי. כל הפעילויות המזוינות ייפסקו באופן מיידי. על שני הצדדים לכבד את ההסכם, לשמור על השלום והידידות ולחיות בשכנות טובה. כל מי שתפר הסכם זה תחויב לשלם 100,000 זהב (gyllen), אשר יחולקו מחצית לצד השני ומחצית למתווכים (ברית ערי הנזה). עד 1532 לא הושג הסכם, ובוהוסלן חזרה לדנמרק תמורת 1,200 זהב (Guilder). מלחמת העצמאות השוודית
פטריק לייהי

פטריק ג'וזף לייהי (באנגלית: Patrick Joseph Leahy; נולד ב-31 במרץ 1940) הוא פוליטיקאי אמריקאי חבר המפלגה הדמוקרטית, כיהן כסנאטור מטעם מדינת ורמונט מאז שנת 1975 ועד שנת 2023. לייהי היה בעת פרישתו החבר הוותיק ביותר בסנאט וכיהן מתחילת שנת 2021 ועד ינואר 2023, כמו גם בשנים 2012–2015 כנשיא הזמני של הסנאט. לייהי נולד במונטפלייר שבוורמונט. מוצאה של אמו איטלקי, ואילו אביו ממוצא אירי. חלק מאבותיו הגיעו לוורמונט במאה ה-19 כדי לעבוד כחוצבים. ב-1964 קיבל תואר J.D במשפטים מאוניברסיטת ג'ורג'טאון שבוושינגטון. לאחר מכן עבד כשותף בפירמה שנוהל על ידי מושל ורמונט דאז, פיליפ הוף. ב-1966 מינה הוף את לייהי למלא מושב פנוי במשרד המשפטים של ורמונט, כפרקליט מטעם מחוז שיטנדן. הוא נבחר באותה שנה לכהונה מלאה, וב-1970 לכהונה שנייה. בנובמבר 1974 נבחר לסנאט של ארצות הברית, בצל פרשת ווטרגייט, שגרמה להתפטרותו של ריצ'רד ניקסון באוגוסט אותה השנה. הוא הביס את חבר בית הנבחרים היחיד של ורמונט דאז, וירש את הסנאטור המכהן זה 34 שנים, ג'ורג' אייקן. בבחירתו הפך לסנאטור הנבחר הראשון בהיסטוריה של ורמונט השייך למפלגה הדמוקרטית. מאז נבחר לעוד שבע כהונות מלאות. הצבעותיו בסנאט ועמדותיו הן מהליברליות ביותר בבית המחוקקים. הוא שירת בשנים 2001–2003 וכן בשנים 2007–2015 כיושב ראש ועדת המשפט של הסנאט של ארצות הברית. אחד מהישגיו הבולטים הוא חוק לייהי (אנ'), סדרת תקנות האוסרות על מחלקת המדינה ומחלקת ההגנה של ארצות הברית לספק סיוע צבאי למדינות המפרות את זכויות האדם. עם פטירתו של דניאל אינווי בדצמבר 2012, הפך לייהי לחבר הוותיק ביותר בסיעה הדמוקרטית בסנאט (ואף הוותיק ביותר מבין שתי הסיעות), וירש את תפקידו כנשיא הזמני של הסנאט, וכיהן בו עד ינואר 2015. במרץ 2015 נמנה לייהי עם הסנאטורים הבודדים שלא נכחו בנאום בנימין נתניהו בפני הקונגרס של ארצות הברית כנגד הסכם המעצמות על תוכנית הגרעין האיראנית. בפברואר 2016 הוא פנה, יחד עם עוד עשרה חברי קונגרס מהמפלגה הדמוקרטית, למזכיר המדינה ג'ון קרי, בדרישה לחקור חשד שכוחות הביטחון הישראליים הוציאו להורג פלסטינים ללא משפט. החל מינואר 2021 כיהן כנשיא הזמני של הסנאט, לצידה של סגנית הנשיא, קמלה האריס. ב-15 בנובמבר 2021 הכריז לייהי כי לא יתמודד ב-2022 לתקופת כהונה תשיעית בסנאט, וכהונתו נחתמה לראשונה לאחר כ-48 שנים רצופות עם התפזרות הקונגרס ה-117 של ארצות הברית ב-3 בינואר 2023. הוא ערך הופעת קמע בחמישה סרטי באטמן. לייהי נשוי ואב לשלושה. הוא קתולי באמונתו. הוא עיוור בעינו השמאלית מאז לידתו. מדיה וקבצים בנושא פטריק לייהי בוויקישיתוף אתר האינטרנט הרשמי של פטריק לייהי (באנגלית) פטריק לייהי, ברשת החברתית פייסבוק פטריק לייהי, ברשת החברתית אקס (טוויטר) פטריק לייהי, ברשת החברתית אינסטגרם פטריק לייהי, סרטונים בערוץ היוטיוב פטריק לייהי, באתר אנציקלופדיה בריטניקה (באנגלית) פטריק לייהי, באתר הסנאט פטריק לייהי, באתר המדריך הביוגרפי של הקונגרס של ארצות הברית (באנגלית) איתמר אייכנר, מחוקקים אמריקנים: לחקור את ישראל על "הוצאות להורג", באתר ynet, 30 במרץ 2016 אלכס רוג'רס, Patrick Leahy, longest serving US senator still in office, announces he won't seek reelection, באתר CNN‏, 15 בנובמבר 2021 (באנגלית) Gaudiano, Nicole (19 בינואר 2013). "Vermont Sen. Leahy Takes Shots Like No One Else". USA Today. Tysons Corner, VA. {{cite news}}: (עזרה)
מנספילד (אוהיו)

מנספילד (באנגלית: Mansfield) הוא מושב המחוז של מחוז ריצ'לנד אשר במדינת אוהיו שבארצות הברית, כ-105 קילומטרים מקולומבוס ו-111 קילומטרים מקליבלנד. על פי מפקד האוכלוסין של ארצות הברית, נכון לשנת 2010 היו בעיר 47,821 תושבים, 18,696 משקי בית ו-10,655 משפחות. 73.3% מהתושבים הם לבנים, 22.1% אפרו-אמריקאים, 0.2% אינדיאנים, 0.7% אסיאתים, ו-3.0% משני גזעים או יותר. העיר משתרעת על שטח של כ-80.08 קילומטרים רבועים, מתוכם 79.95 קמ"ר שטחים יבשתיים ו-0.13 קמ"ר שטחי מים. בריטניה מנספילד, אנגליה, בריטניה יפן טאמורה, פוקושימה, יפן תושבים נודעים בולטים אשר נולדו במנספילד כוללים את: שרוד בראון (נולד ב-1952) - פוליטיקאי אמריקאי לוק פרי (נולד ב-1966) - שחקן אמריקאי מתקן מנספילד מדיה וקבצים בנושא מנספילד בוויקישיתוף אתר האינטרנט הרשמי של מנספילד (באנגלית) מנספילד, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מנואל

האם התכוונתם ל... מנואל – אי במלטה תיאטרון מנואל – תיאטרון במלטה אישים: מנואל הראשון – ממלכי פורטוגל מנואל השני – ממלכי פורטוגל מנואל הראשון – מקיסרי האימפריה הביזנטית מנואל השני – מקיסרי האימפריה הביזנטית אסתר מנואל – יהודייה אשר התגייסה לצבא הפרוסי סימון מנואל – שחיינית אמריקאית עמנואל מנואלה אישים ששמם הפרטי הוא מנואל
צבי מיתר

צבי מיתר (12 באוקטובר 1933 - 2 ביולי 2015) היה עורך דין ישראלי, מייסד משרד עורכי הדין מיתר, ליקוורניק, גבע, לשם, טל ושות', נמנה עם מייסדי קבוצת עורק, שכללה את דפי זהב, ערוצי זהב ואמדוקס. מיתר נולד בתל אביב. הוא התייתם מאביו בגיל 12. שירת בצה"ל כקצין בחטיבת גולני. ב-1957 סיים תואר מוסמך במשפטים באוניברסיטה העברית בירושלים, את התמחותו עשה במשרד הרמן, פינקוס, שוורץ ופלד. ב-1962 הקים משרד עורכי דין עצמאי שהפך ברבות השנים לאחד המשרדים הגדולים בישראל. הוא עמד בראש המשרד עד שנת 2000. בשנים 1983 עד 1995 שימש יו"ר ועד מחוז תל אביב בלשכת עורכי הדין. במסגרת תפקידיו בלשכת עורכי הדין היה חבר הוועד המרכזי והמועצה הארצית, יו"ר ועדת הכספים וכן חבר מטעם הלשכה בוועדה למינוי שופטים. היה מבעלי "קבוצת עורק" יחד עם אחיו שמואל מיתר ועם מוריס קאהן, איש עסקים שהכיר מתקופת התמחותו. הקבוצה כללה את מדריכי הטלפונים דפי זהב ודרכה צמחה חטיבה בתחום המחשוב שהפכה לחברת אמדוקס. כמו כן פעלו תחת הקבוצה חברות נוספות בהן חברת הכבלים ערוצי זהב, חברת התקשורת קווי זהב, והשלוחה הישראלית של חברת הביטוח AIG. קבוצת עורק פורקה ב-2008 לאחר השלמת מכירת כל החזקותיה. מיתר היה בעל אוסף גדול של כתבי יד, מכתבים, מסמכים היסטוריים ויצירות אמנות. הוא היה נדבן שתרם בין השאר למיזמי חינוך, בהם מרכז צבי מיתר ללימודי משפט מתקדמים באוניברסיטת תל אביב, מכון צבי מיתר לחדשנות טכנולוגית, משפט ואתיקה במרכז הבינתחומי הרצליה, מרכז לימודים של ישיבת תורת החיים במועצה אזורית נחל שורק ומלגות לסטודנטים. כיהן כיו"ר חבר הנאמנים של האקדמיה לאמנות ועיצוב בצלאל. כמו כן תרם להקמת המכון לחקר לוחמת היבשה, למוזיאון הלוחם היהודי במלחמת העולם השנייה. בבריטניה תרם לאוניברסיטת אוקספורד, לאלברט הול למוזיאון הימי הלאומי, ולמוזיאון אשמוליאן. צבי מיתר היה נשוי לעפרה ואב לאביעד ולדפנה, המכהנת כיו"ר חבר הנאמנים של אוניברסיטת תל אביב. משנת 2001 התגורר בלונדון. נפטר בשנת 2015 ונקבר בבית העלמין נחלת יצחק. מדיה וקבצים בנושא צבי מיתר בוויקישיתוף צבי מיתר (אורכב 14.11.2015 בארכיון Wayback Machine) באתר משפחת צבי ועפרה מיתר ביוגרפיה באתר המרכז הבינתחומי הרצליה רותם שטרקמן, צבי מיתר, מייסד אמדוקס: "אבל מי שיכול צריך להחזיק 10% בזהב", באתר TheMarker‏, 27 בנובמבר 2008 מת עו"ד צבי מיתר, ממייסדי אמדוקס, באתר TheMarker‏, 4 ביולי 2015 מאיר אורבך, מת עו"ד צבי מיתר, מייסד פירמת מיתר ליקוורניק, גבע לשם ברנדויין ושות', באתר כלכליסט, 4 ביולי 2015 אורי מילשטיין, הפרויקט האחרון של צבי מיתר, באתר News1 מחלקה ראשונה, 6 ביולי 2015
לייקווד (אוהיו)

לייקווד (באנגלית: Lakewood) הוא מושב המחוז של מחוז קויאהוגה אשר במדינת אוהיו שבארצות הברית. העיר משתייכת לאזור המטרופולין קליבלנד רבתי, וגובלת בעיר קליבלנד. נכון ל־2020 חיים בתחום היישוב כ־51,000 תושבים. על פי מפקד האוכלוסין של ארצות הברית, נכון לשנת 2020 גרו בעיר כ-50,942 תושבים, 25,274 משקי בית ו-11,207 משפחות. 87.5% מהתושבים הם לבנים, 6.4% אפרו-אמריקאים, 0.3% אינדיאנים, 1.9% אסיאתים, ו-2.7% משני גזעים או יותר. העיר משתרעת על שטח של כ-17.33 קילומטרים רבועים, מתוכם 14.32 קמ"ר שטחים יבשתיים וכ-3.01 קמ"ר של שטחי מים. מדיה וקבצים בנושא לייקווד בוויקישיתוף אתר האינטרנט הרשמי של לייקווד (באנגלית) אתר האינטרנט הרשמי של לייקווד (באנגלית) לייקווד, באתר אנציקלופדיה בריטניקה (באנגלית) לייקווד, ברשת החברתית פייסבוק ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.